आदिवासी महिला हूं इसलिए मेरे खिलाफ हो रही साजिश : मेयर
रांची | राष्ट्रीयमहिला दिवस बुधवार को है। इसकी पूर्व संध्या पर मेयर आशा लकड़ा का दर्द छलक आया। प्रेस कांफ्रेंस कर कहा कि महिला हूं और आदिवासी भी, इसलिए मेरे खिलाफ साजिश हो रही है। पिछले छह माह से निगम में मुझे प्रताड़ित किया जा रहा है। बोर्ड की बैठक बुलाने और एजेंडा हटाने सहित सारे अधिकार मेयर के पास हैं। इस मामले में सुप्रीम कोर्ट के अधिवक्ता मरियरपुथम का भी मंतव्य गया है। इसके बावजूद निगम के अफसर पार्षदों को दिग्भ्रमित कर रहे हैं।
उन्होंने कहा कि जब से निगम में भ्रष्टाचार का खुलासा किया है, विरोधी एकजुट हो गए हैं। सरकार एक मेयर की गरिमा अाैर महिला के सम्मान की रक्षा करे। मौके पर अधिवक्ता हरेंद्र कुमार महतो, विनोद साहू आदि मौजूद थे।
hin_Deva hin_Deva hin_Deva